IoT-aikakauden tietoturvaa hoitaa nanoagentti

*Check Pointin tietoturvapäivä CPX Finland keräsi tänään Helsinkiin noin 250 tietoturvan ammattilaista pohtimaan alan nykytilaa ja tulevaisuutta. Uutta on esimerkiksi verkkoon kytkettyjen IoT-laitteiden tietoturvan parantaminen nanoagenteilla.*

**HELSINKI — 28. TOUKOKUUTA 2019** – Tietoturvayhtiö Check Point® Software Technologiesin Suomen ja Baltian maajohtaja **Robert Lindqvist** totesi CPX Finland -tapahtumassa, että Check Pointin tietoturvatutkijat analysoivat jatkuvasti tietoturvan maisemaa ja ennakoivat uhkien kehittymistä. Nyt on pinnalla erityisesti pilven tietoturva.

”Tietojemme mukaan viime vuonna lähes joka viidennessä (18 %) yrityksessä koettiin jokin pilvipalveluihin liittyvä tietoturvan loukkaus. Yleisimpiä olivat tietovuodot, käyttäjätilien kaappaukset ja haittaohjelmatartunnat. Kun SaaS-sovellusten ja esimerkiksi pilvipohjaisen sähköpostin käyttö yleistyy, käyttäjätilien hakkerointi ja kalasteluyritykset yleistyvät entisestään”, Lindqvist sanoi.

Check pointin Head of Security Solutions **Peter Sandkuijl** arvioi puheenvuorossaan, ettei Suomessa vielä olla suojattu pilvipalveluita yhtä hyvin kuin monessa muussa Euroopan maassa, mutta asia on menossa parempaan suuntaan. 5G-teknologian käyttöönotto tulee vauhdittamaan kehitystä osaltaan.

”Kun meillä tällä hetkellä on keskimäärin viisi verkkoon kytkettyä laitetta kullakin, muutaman vuoden kuluttua, 5G-ympäristössä, hallitsemme ehkä 50 laitetta. Kun valaisimiakin ohjataan sovelluksella verkon kautta, palvelu on järkevää siirtää pilveen”, hän totesi.

**Pilven riskit koskevat myös IoT-laitteita**

Pilvipalvelut hoitavat tulevaisuudessa yhteyksiä puhelimiin, robottiautoihin, IoT-antureihin, lääkinnällisiin laitteisiin tai mihin tahansa muuhun, jolla on yhteys internetiin. Tämän laiteverkoston suojaaminen tietoturvan riskeiltä on vain yksi osa pilven tietoturvaa, mutta silti kriittistä, jotta pilven kautta leviävien uusien uhkien leviäminen voidaan estää.

Check Pointin VP, Technology & Innovation **Oded Gonda** totesi, että modernin tietoturvan pitää toimia millisekunneissa ja olla käytettävissä paikasta riippumatta silloinkin, kun laitteet puhuvat suoraan toisilleen. Check Pointilla on jo valmiina ratkaisu, Check Point Infinity -arkkitehtuuri, joka tuottaa tietoturvan niin pilveen, mobiililaitteille, IoT-laitteille kuin yritysverkkoihin ja päätelaitteisiinkin.

Kehitystyö kuitenkin jatkuu. Gonda kertoi, että lähiaikoina Check Point julkistaa 4 megatavun kokoisen nanoagentin, joka voidaan upottaa periaatteessa mihin tahansa IoT-laitteeseen. Agentti kontrolloi kaikkea laitteeseen tulevaa ja siltä lähtevää liikennettä. Se pitää yhteyttä tekoälypohjaiseen, globaaliin tietoturvajärjestelmään, joka ohjaa tietoturvaa ja tekee ratkaisut reaaliajassa. Nanoagentin ohjelmisto perustuu avoimeen lähdekoodiin.

--

Liitteenä olevassa kuvassa ovat vasemmalta Suomen ja Baltian maajohtaja Robert Lindqvist, tietoturva-asiantuntija Jim Öqvist sekä Peter Sandkuijl, jonka titteli on Head of Security Solutions, Engineering, kaikki Check Pointilta. Muita kuvia tapahtumasta ja puhujista on saatavissa pyydettäessä. Kuva: Pekka Sipola.

**Lisätiedot ja kuva- sekä haastattelupyynnöt:**

OSG Viestintä, Maija Rauha, maija.rauha@osg.fi, p. 0400 630 065

Tietoturva-asiantuntija Rami Rauanmaa, Check Point Software Technologies, ramira@checkpoint.com

**Seuraa Check Pointia:**

Twitter: <http://www.twitter.com/checkpointsw>

Facebook: <https://www.facebook.com/checkpointsoftware>

Blog: <http://blog.checkpoint.com>

YouTube: <http://www.youtube.com/user/CPGlobal>

LinkedIn: https://www.linkedin.com/company/check-point-software-technologies

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden kohdistettujen hyökkäysten kiinnijäämisprosentilla. Check Pointin monitasoinen tietoturva-arkkitehtuuri käsittää uuden 5. sukupolven (Gen V) edistyneen uhkientorjunnan, joka suojaa yrityksen kaikkia verkko-, pilvi- ja mobiilitoimintoja kaikilta tunnetuilta hyökkäyksiltä, ja sitä hallitaan alan kattavimman ja intuitiivisimman yhden kontrollipisteen ohjausjärjestelmän kautta. Check Point huolehtii yli 100 000 ison ja pienen yrityksen ja yhteisön tietoturvasta.